ใหม่ ปี 2017 รถแฮตช์แบ็ก 5 ประตู ขวัญใจวัยรุ่นด้วยรูปทรงปราดเปรียว สไตล์สปอร์ต ตัวถังใหม่ครั้งแรกในไทย . มาพร้อมเครื่องยนต์ขนาด 1.5 ลิตร VTEC Turbo พัฒนาภายใต้เทคโนโลยีเอิร์ธดรีม ให้กำลังสูงสุด 173 แรงม้า ที่ 5,500 รอบ/นาที ด้วยแรงบิดสูงสุดที่ 220 นิวตัน-เมตร ที่ 5,500 รอบ/นาที ซึ่งเทียบเท่ากับเครื่องยนต์ขนาด 2.4 ลิตร แต่กลับมีอัตราการประหยัดน้ำมันที่ดีกว่า มาพร้อมดีไซน์พรีเมียมสปอร์ตตามสไตล์รถยุโรป ด้วยโครงสร้างตัวรถที่กว้าง และมีความสูงที่ต่ำลง ให้อารมณ์ความรู้สึกของการขับขี่แบบสปอร์ต และมั่นใจ . Honda Civic 1.5 Turbo Hatchback ใหม่ ปี 2017 มีพื้นที่ภายในห้องโดยสารที่กว้างขวางยิ่งขึ้นใกล้เคียงกับรถยนต์ในระดับ D Segment ทั้งยังครบครันด้วยเทคโนโลยีระดับพรีเมียม . บวกกับเทคโนโลยีความปลอดภัยอันล้ำสมัย ด้วยระบบเบรกมือไฟฟ้า (Electric Parking Brake) และระบบ Auto Brake Hold (Automatic Brake Hold) ระบบหัวฉีด ไดเรคท์ อินเจคชัน และท่อไอดีแบบตรง ระบบการควบคุมการเปิด-ปิดวาล์วแบบคู่ (Dual VTC) ของท่อไอดี และท่อไอเสีย เทอร์โบ ชาร์จเจอร์ ที่มีระบบควบคุมช่องระบายไอเสียส่วนเกินด้วยไฟฟ้า ให้สมรรถนะการขับขี่ที่เหนือกว่าเครื่องยนต์ทั่วไป และมีอัตราการประหยัดน้ำมันดีเยี่ยมทุกสภาพการขับขี่